Ucrainenii anunță că au „stopat” avansul rușilor din Harkov. ISW: Rușilor le lipsește capacitatea de manevră pentru a încercui Harkovul
Forțele ruse desfășoară în prezent operațiuni ofensive la scară mică de-a lungul frontierei ruso-ucrainene din regiunea Harkov (nord-estul Ucrainei) și continuă să obțină „câștiguri teritoriale tactice” semnificative” în zonele unde apărarea ucraineană e slăbită. Cu toate acestea, numărul de unități ruse implicate în aceste atacuri sunt restrânse, ceea ce sugerează că Moscova nu intenționează să declanșeze o operațiune ofensivă la scară mare, cu scopul de a învălui, încercui ori cuceri orașul Harkov, se arată în cea mai recentă analiză a Institutului pentru Studiul Războiului. Concomitent, armata ucraineană a anunțat că a reușit „stoparea” ofensivei ruse în regiunea Harkov, deși luptele continuă.